cyanic-selkie/wikianc huggingface dataset:
The Green Manalishi
Komposisjon
Green forklarte at han skreiv songen etter ein dop-draum han hadde hatt, der han vart vitja av ein grøn hund som bjeffa til han. Han forstod at hunden representerte pengar. «Det skremde meg fordi eg visste hunden hadde vore død lenge. Det var ein laushund og eg såg etter han. Men eg var død og måtte kjempe meg attende til kroppen min, noko eg til slutt klarte. Då eg vakna var rommet heilt svart og eg byrja å skrive songen.» Han har òg sagt at han skreiv teksten dagen etter, i Richmond Park. Visstnok klarte han ikkje å spele Robert Johnson sin «Hellhound on My Trail» etter hendinga, fordi han meinte helveteshunden i songen til Johnson var den same grøne hunde-demonen i draumen.
B-sida av singelen var ein instrumental skriven av Green og Danny Kirwan kalla «World In Harmony». Dei to songane vart spelte inn på same tid i Warner/Reprise Studios i Hollywood i California.
Bint Jbeil
Historie
Bint Jbeil var igjen åstad for kampar mellom israelske styrkar og Hizbollah Libanonkrigen i 2006, då det vart gjort store skadar i byen. Oppbygginga starta tidleg i 2007, men har gått sakte. Den iranske presidenten Mahmoud Ahmadinejad vitja byen i 2010 for å syne solidaritet med Hizbollah og dei lokale offera etter åtaket til Israel.
1682 Karel
1682 Karel er ein hovudbelteasteroide og går i bane innanfor asteroidefamilien Flora. Han blei oppdaga den 2. august 1949 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Åmot kyrkje på Rena
Åmot kyrkje er ei krosskyrkje i Rena sentrum i Åmot kommune, Innlandet.
Eduard Dallmann
Dallmann reiste til sjøs som 15-åring. I 1866 vart han kaptein på skipet «W.C. Talbot» frå Hawaii og gjennomførte handelsreiser i Beringhavet og Tsjuktsjarhavet til stader i Alaska og Tsjukotka. Han var den første registrerte europearen som vitja Wrangeløya. Frå 1867 til 1870 førte han kvalfangstskipet «Count Bismarck» på ein kvalfangstekspedisjon til det tropiske Stillehavet, Okhotskhavet, Beringhavet og Tsjuktsjarhavet.
Songen London Town
«London Town» er tittel- og opningssporet på Wings-albumet London Town frå 1978. Songen vart gjeven ut som den tredje og siste singelen frå albumet.
Mary Chapin Carpenter
Singlar
(utval)
George Thorogood
Med bandet sitt, The Delaware Destroyers, har Thorogood gjeve ut over 20 album, og to av dei har selt til platinaplate i USA og seks til gullplate. Han har selt 15 millionar plater verda over.
Jules Marie Charles Jaumotte
Jules Marie Charles Jaumotte var ein belgisk meteorolog.
FS «Marjata» (2016)
Stortinget bevilga penger til å investera i eit nytt etterretningsfartøy i 2009. Forsvarets logistikkorganisasjon lyste ut prosjektet i 2011, og selskapet Vard Langsten (no del av Fincantieri) blei gjeven kontrakten etter å ha konkurrert med fleire andre norske verft om oppdraget. Skroget er bygd ved Vard Tulcea i Romania, medan Vard Langsten i Tomrefjorden i Romsdal ferdigstilte skipet.
Skipet er det fjerde i rekka som har namnet «Marjata». Det første var operativt i perioden 1966–1975, det andre i perioden 1976–1995 og det tredje frå 1995. Tidlegare er desse skipa blitt kalla forskningsskip, men FS «Marjata IV» er det fyrste som også offisielt driv etterretning.
Naujaat
Historie
Hudson's Bay Company opna ein handelspost i Naujaat kring 1916, og i 1923 opna eit rivaliserande pelshandelføretak, Revillon Frères, også ein post. Det blei bygd ein katolsk misjon her i 1932.
Fylkesveg 363 i Østfold
Fylkesveg 363 i Østfold går mellom Trøsken i Sarpsborg kommune og Slangsvold i Råde kommune. Vegen er 8,8 km lang.
Fylkesveg 388 i Østfold
Fylkesveg 388 i Østfold går mellom Gullskår og Valle industriområde i Fredrikstad kommune. Vegen er 500 meter lang.
Haitisk politikk
Lovgjevande og utøvande makt
Den noverande presidenten er René Préval, og statsminister er Jean-Max Bellerive.
Alamode Island
Alamode Island, tidlegare kalla Terra Firma Island, er den største og søraustlegaste av Terra Firma Islands, med bratte klipper med ei snødekt fjell på 320 meter over havet midt på. Øya ligg i Marguerite Bay utanfor vestkysten av Graham Land. Ho vart først vitja og kartlagd av British Graham Land Expedition under John Riddoch Rymill i 1936. Ho fekk dette namnet av Falkland Islands Dependencies Survey, etter ei ny kartlegging i 1948, fordi ho likna på à la mode-konfekt (med iskrem på).
Medalje
Medaljar skal kunne synast fram ved høgtidlege høve av vedkomande som har motteke dei, og er difor ofte utstyrt med oppheng for at dei skal berast i band kring halsen eller kunne festast til klesdrakta. Banda fylgjer med medaljen, og kan vere utstyrt med ulike symbol i metall, til dømes kross, sverd, stjerner, lauv, spenner. Desse symbola kan òg seie sitt om kva slags innsats og status medaljen gjeld.
Myntkabinettet ved Kulturhistorisk museum, Universitetet i Oslo, har den største offentlege samlinga av medaljar i Noreg.
Opium
Opium (frå gresk opos 'plantesaft', gjennom latin) er eit stoff utvunne av opiumsvalmuen (Papaver somniferum) som er blitt brukt som medisin og rusmiddel i minst 5000 år. Det inneheld rundt 25 alkaloid, mellom anna morfin, kodein, og papaverin.
Framstilling
Opium blir laga av lufttørka saft frå umogne frøkapslar av opiumsvalmuen. For å utvinna opium skrapar ein frøkapslane med ein skarp kniv eller liknande, slik at safta i kapslane siv ut. I løpet av nokre timar størknar denne safta og blir brun eller svart. Dette produket blir kalla råopium, og blir ofte elta saman til opiumskaker. Ein kan vidare utvinna morfin, heroin og andre opiumsalkaloid frå opium.
Hilde Diesen
Ho har utdanning innan teikning og måleri frå Fachhochschule für Design i Münster i Tyskland. Diesen debuterte på Haustutstillinga i 1979. Ho har halde fleire separatutstillinger i Noreg og i Tyskland og delteke på ei rekkje kollektive utstillingar. I 2000 gav ho ut ein biografi om Hanna Winsnes. I bøkene Utrolige Drammen, Kjære Lillehammer, Dikterhus og Hytteskogen har ho markert seg med sine karakteristiske husteikningar utført i tusj og akvarell. Diesen er busett i Drammen, og er medlem av Norsk faglitterær forfatter- og oversetterforening, Buskerud Bildende Kunstnarar og Tegnerforbundet.
Robert Paterson (1970)
Bakgrunn
Paterson tok perkusjonstimar frå han var tolv og var ved Interlochen Center for the Arts i to somrar, i 1982 og 1983. Som trettenåring byrja Paterson å komponera på eiga hand. Han studerte komposisjon privat med William Ortiz-Alvarado i 1984-86. Han gjekk på high school-en Buffalo Academy for Visual and Performing Arts, der han tok del i blåsarensemblet, jazzbandet og ulike kor ved skolen, i tillegg til å spela på tennislaget. Han fekk perkusjonstimar hjå ulike lærarar i Buffalo-området, som Lynn Harbold, tidlegare førsteperkusjonist i Buffalo Philharmonic Orchestra), Jack Brennan, paukespelar i Buffalo Buffalo Philharmonic Orchestra og Indianapolis Symphony Orchestra), David DePeters, perkusssjonist og administerande direktør ved Iris Orchestra og lærte piano av Claudia Hoca, pianist i Buffalo Philharmonic Orchestra, og Edmund Gordanier. I løpet av high school gjekk Paterson også på sommarskule ved Boston University Tanglewood Institute i to somrar, Her studerte han perkusjon hjå medlemmer av Boston Symphony Orchestra, som Arthur Press, Charlie Smith og Tom Gauger, og opptreed med BUTI Orchestra under Eiji Oue og gjestedirigenten Leonard Bernstein.
I 1995 gjekk Paterson ut frå Eastman School of Music med ein bachelorgrad i musikk. Han hadde studert under Christopher Rouse, Joseph Schwantner, Samuel Adler, Warren Benson og David Liptak og perkusjon under John Beck. I 2001 fekk han ein Master of Music-grad frå Jacobs School of Music ved Indiana University, der han studerte komposisjon med Frederick A. Fox og Eugene O'Brien. I 2004 tok han doktorgraden (Doctor of Musical Arts) ved Cornell University, der han studerte under Steven Stucky og Roberto Sierra.
Signe Greve Dal
Biografi
Signe gjekk på Nissens lærerinneskole i Kristiania i 1884-1886. I 1894 gifta ho seg med læraren Adolf Martin Dal (1863-1948). Saman fekk dei to barn, mellom dei dottera Ingerid Dal (1895-1985), som var ein av ein av dei fremste forskarane på germansk språkhistorie på 1900-talet. Signe og Adolf jobba som lærarar i Kristiania i byrjinga av ekteskapet. I 1898 flytta dei til Finnmark, der ho fekk stilling som torvmeister i Finnmark, ei offentleg stilling som innebar å ha overoppsyn med kven som kunne ta torv og i kva for myrar.
Eurovision Song Contest 1993
Finalen
Finalen vart halden 15. mai 1993 i Green Glens Arena i Millstreet. Irland vann tevlinga for femte gong. Danmark og Slovenia enda på ein delt 22. plass. Luxembourg, Tyrkia, Danmark, Slovenia, Israel og Belgia kvalifiserte seg ikkje til tevlinga året etter.
Linuxdistribusjon
Ein linuxdistribusjon er eit operativsystem laga av ei samling programvare, basert på Linux-kjernen, og inneheld som oftast eit pakkesystem for å installere, oppdatere, og fjerne programvare.
Testament
Tolking av testamentet
Testamentet må ofte tolkast for å finna fram til kva som er meint. I motsetnad til kva som gjeld ved avtaletolking, som normalt skal vere objektiv for å finne fram til ei naturleg forståing av ordlyden, skal testament som einsidige disposisjonar bli tolka subjektivt, slik testator har meint det. Dette vil seie at dersom det trygt kan leggjast til grunn at testator har meint noko anna enn det resultatet ei rein tolking av ordlyden fører til, er det meininga til den testator som skal leggjast til grunn. Det klassiske dømet er testatoren som disponerer over «biblioteket» sitt – ei nemning han alltid har brukt om sin verdifulle vinkjellar. I slike tilfelle er den vinkjellaren arvingen skal ha, og ikkje boksamlingen. Prinsippet må likevel nyttast med aktsemd, og det skal rimeleg sikre haldepunkt til for å tolke testamentet stikk i strid med ordlyden. Når testamentet vert oppretta er det difor ikkje å rå til at ein nyttar alt for avvikande språkbruk, særleg gjeld dette i tilhøve til å førebyggje tvistar mellom arvingane.
Overflodshorn
På gresk heitte hornet keras Amaltheias (κέρας Ἀμαλθείας), 'hornet til Amaltheia'. På latin heitte det cornu copiae, 'hornet til Copia'. Begge desse var lykkegudinner i høvesvis gresk og romersk gudelære.
Mytologisk opphav
I ei anna soge blei overflodsshornet skap av halvguden Herakles, som slost med den horna elveguden Akheloos og vreid av eit av horna hans. Denne versjonen av soga er avbilda i veggmåleriet Achelous and Hercules av den amerikanske målaren Thomas Hart Benton.
Jørgen Henschien
Jørgen Henschien var ein norsk fut, fødd i Øvre Eiker og død i Christiania, som møtte på Stortinget i 1827 og -28. Han var far til Johannes Andreas Henschien.
Jørgen Henschien var son til ein godsforvaltar. Sjølv tok han juridisk eksamen i 1815, og vart overrettsprokurator i 1818. Frå 1818 til 1843 var han fut i Nedenes, busett i Fjære. Åra 1843-58 var han fut i Nedre Romerike.
Fylkesveg 407 i Østfold
Fylkesveg 407 i Østfold går mellom Ørmen og Torp i Fredrikstad kommune. Vegen er 5,5 km lang.
Nikolaj Polikarpov
Biografi
Polikarpov vart fødd i landsbyen Georgievskoye i nærleiken Livny i Oryol Governmentet. Han var son av ein landsbyprest i den russisken-ortodokse kyrkja, og var i utgangspunktet meint å verta prest og studerte ved Oryol Seminar før han flytt til St. Petersburgs statlege polytekniske universitet i 1911 der han vart fascinert av det arbeidd som vart utført med fly i skipsverftet. Polikarpov vart uteksaminert i 1916 og byrja å arbeida for Igor Sikorsky som leidde bygging av fly ved Russo-Baltique. Medan han arbeidde for Sikorski, hjelpte han til med å konstruera Sikorskys massive lja Muromez, eit fire-bombeflyet til motor for det Keiserlige russiske flyvåpenet.
Seinare arbeid
Polikarpov vart seinare utnemnd til professor ved Moskvas luftfartistitutt i 1943. Han døydde 30. juli 1944 av magekreft. Han vart gravlagd på Novodevitsjijkirkegården i Moskva.
Borgarrettsrørsla i USA
Bakgrunn
Denne perioden omfatta visse ordningar som råka mange afroamerikanarar:
Situasjonane for svarte utanfor Sørstatane var noko betre. I dei fleste statane kunne dei stemma og senda barna sine til skule, men dei møtte framleis diskriminering i høve til å skaffa seg hus og i yrkeslivet. Frå 1910 til 1970 søkte afroamerikanarar eit betre liv ved å utvandra nordover og vestover. Bortimot sju millionar svarte forlét Sørstatane i det som i dag er kalla for «Flukta frå Sørstatane».
Styrka av dei juridiske sigrane, og frustrert over mangelen av umiddelbar praktisk verknad, avviste private borgarar i aukande grad den gradvise, juridiske tilnærminga som det fremste middelet til å oppheva raseskiljet. Dei blei møtte med «massiv motstand» i Sørstatane av tilhengarar av raseskilje og at svarte ikkje skulle ha lov til å røysta. Som utfordring nytta afroamerikanarar ein kombinert strategi av direkte aksjon med ikkjevaldeleg motstand, kjent som sivil ulydnad. Dette førte fram borgarrettsrørsla i USA i tida 1955–1968.
«Freedom Riders», 1961
Offentleg sympati og støtte til aksjonistane tvinga Kennedy-administrasjonen til å innføra ein Interstate Commerce Commission (ICC), eit regulerande organ som opphavleg hadde som føremål å regulera jarnbanene og seinare annan transport, til å laga ei ny beordring om oppheving av raseskiljet. Då den nye regelen frå ICC fekk effekt frå 1. november, kunne passasjerane sitja kvar dei sjølv valde i bussen. Skilt som forkynte «kvite» og «farga» blei fjerna frå bussterminalane; skilde drikkefontener, toalett og venterom blei slått saman; og lunsjdiskar måtte servera folk uansett kva for hudfarge dei hadde.
St. Augustine i Florida, 1963–1964
Eit berømt fotografi blei teke i St. Augustine som viser direktøren av Monson Motel der han heller saltsyre i svømmebassenget som både svarte og kvite kunne symja i. Det groteske biletet blei vist på førstesidene av avisene i Washington same dagen som senatet drog for å røysta over loven om borgarrettar.
Fridomssommaren i Mississippi, 1964
Frå juni til august arbeidde aktivistar frå fridomssommaren ved 38 lokale prosjekt spreidde ut over delstaten med den største mengda konsentrert i Mississippideltaregionen. Minst 30 «fridomsskular» med nær opp til 3500 studentar blei skipa og omfram 28 samfunnsenter blei også skipa.
Selma og Loven om rett til å røysta, 1965
Fleire kvite som hadde motsett seg valloven fekk betala. I 1966 var sheriff Jim Clark av Alabama, som var blitt berykta for å bruka pisk mot borgarrettsforkjemparar, oppe for nyval. Sjølv om han tok av seg den kjende nålen med «Aldri» frå uniformen tapte han valet grunna mangelen på svarte stemmar. Han blei seinare fengsla grunna narkotikasal.
Mordet på Martin Luther King og andre hendingar, 1968-1970
Massakren i Orangeburg skjedde den 8. februaren 1968 der 9 politifolk frå Orangeburg i Sør-Carolina skaut med skarpt inn i menneskemengd med protestantar. Tre menn blei drepen og 28 blei skadde, dei fleste skotne i ryggen. Ein av dei skadde var ei gravid kvinne som seinare aborterte. Denne hendinga gjekk forut for skytinga ved Kent State University i 1970 der nasjonalgarden skaut mot fredelege studentar, drap fire og skadde ni andre. Ti dagar seinare, 14. og 15. mai 1970 opna politiet eld mot Vietnamstudenter ved Jackson State College (i dag Jackson State University) i Jackson, Mississippi. Som ved Kent State protesterte studentane mot Vietnamkrigen. Her blei to studentar drepne og tolv såra.
Ikkje-stridande
Medisinsk personell
I praksis er medisinsk personell i dag ofte frå sanitetspersonell innanfor Forsvarety i sitt land. I Noreg er det i røynda personell frå Forsvarets sanitet. Historisk spelte òg den frivillige sjukepleia, organisert m.a. av nasjonale Raudekross-samskipnader, ei viktig rolle. Det er forbode etter krigens folkerett for sanitetspersonell i teneste og som òg er identifisert som dette å delta i krigshandlingar. Bygningar og køyretøy identifisert som del av saniteten kan heller ikkje brukast til militære operasjonar. Dette forbodet er ein føresetnad for at personellet har status som verna personar etter folkeretten.
Solothurn
Gamlebyen ligg ved breidda av Aare og er dominert av mange vakre bygg frå renessansen og barokken, mellom anna St. Ursen-katedralen frå 1763–1773 og eit rådhus frå 1400-talet. Den gamle bymuren er delvis bevart med tårn. Byen har store naturhistoriske og arkeologiske samlingar, måleri- og kunsthandverkssamlingar i bymuseet. Solothurn er biskopssete for Basel stift av den romersk-katolske kyrkja; St. Ursen-katedralen i Solothurn er domkyrkje for stiftet.
Ramsar
Ramsar (رامسر, også romanisert som Rāmsar og Rānsar og tidlegare også kalla Sakht sar) er ein by i Iran ved kysten av Kaspihavet. Han er fylkeshovudstad for Ramsar-fylket i provinsen Mazandaran. Ved folketeljinga i 2006 hadde han eit folketal på 31 659.
Radioaktivitet
The prevailing model of radiation-induced cancer posits that the risk rises linearly with dose at a rate of 5% per Sv. If this linear no-threshold model is correct, it should be possible to observe an increased incidence of cancer in Ramsar through careful long-term studies currently underway. Early anecdotal evidence from local doctors and preliminary cytogenetic studies suggested that there may be no such harmful effect, and possibly even a radioadaptive effect. More recent epidemiological data show a slightly reduced lung cancer rate and non-significantly elevated morbidity, but the small size of the population (only 1800 inhabitants in the high-background areas) will require a longer monitoring period to draw definitive conclusions. Furthermore, there are questions regarding possible non-cancer effects of the radiation background. An Iranian study has shown that people in the area have a significantly higher expression of CD69 gene and also a higher incidence of stable and unstable chromosomal aberrations. Chromosomal aberrations have been found in other studies and a possible elevation of female infertility has been reported.
Økonomisk familierett
Oversikt og rettsleg plassering i Noreg
Kort sagt blir sambuarar behandla som vanlege, ugifte personar, fram til det er behov for reglar, som t.d. ved arv, forsikring, trygd o.l., der det vert oppstild eigne krav til kven som kan reknast som sambuarar.
Mellom-Gudbrandsdal heradsrett
I 1909 blei Mellom-Gudbrandsdal heradsrett lagt ned og Sør-Fron, Ringebu og Øyer blei lagt til Sør-Gudbrandsdal domssokn, mens Nord-Fron blei lagt til Nord-Gudbrandsdal.
1687 Glarona
1687 Glarona er ein hovudbelteasteroide og går i bane innanfor asteroidefamilien Themis. Han blei oppdaga den 19. september 1965 av Paul Wild ifrå Observatorium Zimmerwald i Zimmerwald.
Hosebandordenen
Ordensteikn
Hosebandet vert bore av medlemmane til ordenen ved seremonielle høve. Medlemmane kan bera ei åttekanta bryststjerne i sølv og eit breitt, blått band med ein medaljong som viser St. Georg og dragen, eller dei kan iførast full ordensdrakt med mørk blå fløyelskappe med kvite silkebremmar og skarlagensraud kapusjong, og dessutan svart barett med kvit fjørbusk. Ordensteiknet vert då bore på venstre bryst og St. Georgs-medaljongen om halsen.
Norske hosebandriddarar
Sidan unionoppløysinga har alle regjerande norske monarkar vore utnemnd til medlem av ordenen. Kong Haakon VII vart utnemnd i 1906, som riddar nummer 833. I 1959 vart kong Olav V riddar nummer 923. Kong Harald V vart utnemnd til riddar av Hosebandordenen i 2001, og vart med det riddar nummer 990 i rekkja.
Linda Haglund
Aktiv
Ved dei olympiske leikane i Moskva i juli 1980 forbetra Haglund sin to år gamle nordiske rekord på 100 meter med to hundredels sekund i finalen. Tida 11,16 sekundar heldt likevel ikkje til medalje, bronsemedaljen gjekk til austtyske Ingrid Auerswald på 11,14.
Statistics Canada
Statistics Canada gjev ut fleire dokument som dekkjer ulik statistisk informasjon om Canada, inkludert folketeljingar og tal knytte til økonomi, helse, økonomi knytt til immigrasjon, innteksfordeling og sosiale og juridiske tilhøve. Det gjev også ut eit fagfellevurdert tidsskrift, Survey Methodology.
Testamentsvitne
Vitnehabilitet
Arvelova § 61 første ledd fastset at testamentsdisposisjonar til føremon for eit av testamentsvitna eller nokon som vitnet står i eit nærmare slektskaps- eller familieforhold til, er ugyldige. Etter al. § 61 andre ledd er òg testasjonar til føremon for nokon som nokon av vitna står i eit nærare gjeve tenesteforhold til, som hovudregel ugyldige. Arvelova § 61 andre ledd fastset:
Med uttrykket «teneste» siktar al. § 61 andre ledd første punktum til tilsetjingsforhold. Sjølvstendige oppdragsforhold fell utanfor.
Nils Jørgen Astrup
Avisa VG avslørte sumaren 1992 at Astrup-familien, med Hans Rasmus sin storebror Nils Jørgen, hadde brukt pengar frå stiftinga Thomas Fearnleys Bidrags- og Gavefond til private foremål av ymse slag - alt frå kjøp av private bilar til medlemskap i Oustøen Country Club. I etterkant av denne saka vart det gjort store endringar i stiftingslova. Nils Jørgen Astrup vart dømd til eitt år og sju månader i fengsel.
Syrisk kristendom
Syrisk kristendom er ei retning innan kristendommen som følgjer kristne tradisjonar frå Syria. Mange av dei bruker gammalsyrisk, ein variant av arameisk, som liturgispråk.
Sunnmøre kammermusikkfestival
Festivalens aktivitet
Festivalartistar dei to fyrste åra har mellom anna inkludert Tor Espen Aspaas, Björn Nyman, Marianne Thorsen, Ole Edvard Antonsen, Annar Follesø, Wolfgang Plagge, Berit Norbakken Solset med fleire.
Teo Torriatte (Let Us Cling Together)
Songen vart framført i Tokyo under Jazz-turneen i 1979 og igjen då bandet vitja Japan i 1981 og 1982.
«Teo Torriatte» vart spelt inn av den japanske songaren Kokia i 2008 på julealbumet hennar Christmas Gift, og av Mêlée i 2010.
Fylkesveg 494 i Østfold
Fylkesveg 494 i Østfold går mellom Storli og Vikerhavn i Hvaler kommune. Vegen er 1,9 km lang.
Debbie Cameron
Bakgrunn
Cameron vaks opp i Miami i i Florida og byrja den musikalske karrieren sin i 1976, då ho vart kåra til årets mest lovande elev ved musikklinja til University of Miami. Her studerte ho klassisk song og musikkteori. Nokre av lærarane hennar vart seinare verdskjente som medlemmar av fusjonsjazz-bandet Weather Report.
I Danmark byrja Cameron raskt å opptre som del av den legendariske jazzscena rundt Jazzhus Montmartre, saman med artistar som Ben Webster og Dexter Gordon. Samstundes slo ho gjennom innan pop- og diskomusikk.
1980-åra
Etter sigeren i Dansk Melodi Grand Prix var Cameron i 1983 og 1984 programleiar for DR si store laurdagssatsing, Natuglen, saman med Jarl Friis-Mikkelsen. I programserien opptredde også Cameron sjølv med forskjellige song- og dansenummer.
Fylkesveg 496 i Østfold
Fylkesveg 496 i Østfold går mellom Sørli og Skipstadsand i Hvaler kommune. Vegen er 963 meter lang.
MS «Eidfjord»
Etterkrigstida
I 1953 vart ruta korta ned til den opphavlege strekninga: Norheimsund – Ulvik. «Eidfjord» vart nytta i lokalrutefart i Sunnhordland i vinterhalvåret (HSD-båten «Tysnes» som elles gjekk i ruta, låg typisk i vinteropplag).
Luhrsen Nunatak
Luhrsen Nunatak er ein nunatak 3 nautiske mil (6 km) sør-søraust for Mount Alford ved søraustenden av Helliwell Hills. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1960-63. Han vart namngjeven av Advisory Committee on Antarctic Names (US-ACAN) etter Richard H. Luhrsen, ein assistent for representanten frå US Antarctic Research Program (USARP) ved McMurdo-basen i 1967-68.
AB Partner
I 1955 gjekk AB Bergbormaskiner saman med Göteborgs lättmetallgjuteri AB, under namnet «AB Partner», og det vart bygd ein ny fabrikk i Mölndal, der ein forbetra modell kalla Partner C6 vart produsert. Både Be-Bo og Partner C6 hadde veivakselen plassert på langs, og kjeda vart driven via eit vinkelgir. Det vart nytta flottørforgassar, og når saga skulle nyttast for felling vart sverdet rotert 90°, slik at forgassaren framleis stod i same vertikale stilling.
Morten A. Strøksnes
Hva skjer i Nord-Norge?
I 2006 gav han ut Hva skjer i Nord-Norge? som har same tittelen som Ottar Brox si bok frå 1966, som Strøksnes si bok står i dialog med. Boka skildrar ei reise frå det gamle Nord-Noreg, representert ved eit fiskevêr i Vesterålen, og går gjennom landsdelen før ho endar opp i Kirkenes og Murmansk. Strøksnes gjer poeng ut av at Nord-Noreg ikkje har ein hovudstad, slik som vestlandet har Bergen og sørlandet har Kristiansand, og dermed er ein landsdel som er splitta og prega av rivaliseringskultur i lokalsamfunna. Strøksnes argumenterer vidare for at Nord-Noreg har vorte kolonisert kulturelt, politisk og økonomisk, noko som har gjort landsdelen til ein passiv mottakar, ifylgje Strøksnes; eit subsidiesluk. Han parodierer gamle, politiske klisjéar om Nord-Noreg, men endar opp i Kirkenes, der han oppfordrar til å byggja universitet og jernbane til Nikel i Russland.
Julia Dream
Seinare utgjevingar
Songen vart sidan gjeven ut på fleire samlealbum: plateboksen The Early Years 1965–1972, The Best of Pink Floyd, Relics og plata The Early Singles som var med i plateboksen Shine On.
Sankt Gilgen
Sankt Gilgen er ein kommune i Salzburg-Umgebung i forbundslandet Salzburg i Austerrike. Kommunen har ei flatevidd på 98,9 km² og i kring 3 900 ibuarar. Landsbyen Sankt Gilgen ligg ved nordvestbreidda av vatnet Wolfgangsee, 545 meter over havet.
Carl Zeiss
Biografi
Carl Zeiss var det femte av tolv born og av desse syskena nådde tre systrer og to brør vaksen alder. Mor hans, Johanna Antoinette Friedericke (1786-1856) var dotter til hoffadvokat og byfut Johann Heinrich Schmith frå Buttstädt, ein landsby nordom Weimar. Faren, Johann Gottfried August Zeiss (1785-1849), kom frå Rastenberg.
Jerry Lee's Greatest
Jerry Lee's Greatest er eit studioalbum av den amerikanske rock and roll- og rockabillypioneren Jerry Lee Lewis, gjeve ut i 1961 på Sun Records.
Bakgrunn
Sjølv om Lewis var på Sun Records frå 1956 til 1963 - langt lengre enn Elvis Presley og Johnny Cash - gav Sun berre ut to album med Lewis, og det andre var Jerry Lee's Greatest i 1962. Delar av årsaka til dette var utan tvil at produsenten Sam Phillips mista entusiasmen etter det skandaløse ekteskapet mellom Lewis og det då 13 år gamle syskenbarnet Myra, som vart kjend under ein turné i Storbritannia i 1958, og stogga karrieren hans.
Innhald
Side B
Symfoni nr. 1 av Haydn
Den første satsen har fleire passasjar der bratsjar vert nytta med kløkt og er skild frå basslinja.
Persepolis F.C.
Persepolis F.C. er ein iransk fotballklubb. Heimebana Azadi ligg i byen Teheran.
Safran Sensing Technologies Norway AS
Historie
Parallelt med utviklinga av SA30 hadde Sensonor òg utvikla ein trykksensor, SP12. Denne var berekna for bruk i TPMS-system, det vil seia overvåkning av lufttrykk i bildekk. I likskap med tidlegare produkt var òg denne basert på piezoresistive motstandar som var implantert i ein silisiumkrystall, men i tillegg var silisiumskiva innkapsla mellom to glasskiver. Det var denne teknologien som gjorde det norske selskapet interessant for Infineon.
Seinare utvikla Sensonor forbetra versjonar, SP30 og SP35. Disse var fram til 2009 hovudprodukta til selskapet, men vert produsert og vert i dag selt av Infineon.
MEMS-gyroen STIM210 vart nominert til Årets Ingeniørbragd 2011 av Teknisk Ukeblad, og enda til slutt på andreplass etter å ha vunne stemmane til lesarane.
Menstruasjonsbind
Dei fleste produsentane av eingongsbind tilbyr følgjande typar: normal, normal med vingar, lang, lang med vingar og nattbind. Ein kan òg velja mellom ultra- eller maxibind. Miljø- og ressursvennlege tøybind som kan vaskast og brukast om igjen, kan kjøpast ferdig eller syast sjølv.
Historie
Fram til 1940-talet strikka, hekla eller sydde dei fleste kvinnene i Noreg sine eigne mensbind. Dette var klutar og stofflappar som dei måtte vaska. Det blei òg brukt andre, improviserte og billege løysingar for å samla opp blodet.
Dei fyrste fabrikkproduserte damebinda kom like før 1900. I 1920 lanserte det amerikanske selskapet Kimberly-Clark produktet «Kotex», det fyrste mensbindet ein kunne kasta etter bruk. Materialet i eingongsbindet var laga av papirmasse, hadde fire gongar betre sugeevne enn bomull, og var høvesvis billeg. Det blei opphavleg utvikla til bruk i bandasjemateriell for såra soldatar under første verdskrigen, men materialet skifta bruksområde då produsenten ville utnytta produksjonskapasiteten etter freden hausten 1918. Kimberly-Clark følgde opp med «Kleenex», eingongslommetørklede i papir, i 1924. Ein byrja laga moderne menstruasjonsbind i Noreg etter andre verdskrigen. Rimelege og effektive eingongsbind blei vanlege i løpet av 1950- og 1960-åra.
Fram til 1960-åra var menstruasjon nokså tabubelagt som det var upassande å snakka offentleg om. På 1950-talet blei ikkje menstruasjonsprodukt stilde ut i butikkar, men selt diskret under disken. Nokre hadde òg vara i gråpapir. Fram til rundt 1960 blei mensvern stort sett selt på apotek og i damekonfeksjonsforretningar, men etterkvart blei dei vanlege i norske daglegvarebutikkar.
Mericle Rock
Mericle Rock er ein nunatak midt i Campbellbreen, kring 9 nautiske mil (17 km) frå toppen av breen i Victoria Land. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter David L. Mericle i US Navy, elektrikar ved McMurdo-basen i 1967.
Hampstead Heath
Parken er eigd av Corporation of London, som òg forvaltar det meste av parken. Kenwood-området (0,5 km²) forvaltast av English Heritage. Det meste av parken (2,8 km²) ligg i bydelen Camden. Dei attverande 0,4 km² blir kalla Hampstead Heath Extension og ligg i bydelen Barnet.
Omløpsmiddel
Omløpsmiddel eller omlaupsmiddel er innan rekneskap dei kortsiktige eigedelane til ei verksemd. Dette er dei likvide aktivuma som sirkulerer i ei verksemd. Dette omfattar kontantar, bankinnskot og liknande. Ein reknar også med middel som ein kan gjera likvide relativt raskt, slik som kundefordringar, aksjar og varebehaldning.
This Town Ain't Big Enough for Both of Us
Nyinnspelingar
I 1997 spelte Sparks inn to nye versjonar av songen for albumet Plagiarism. Den første var eit orkesterarrangement dirigert av Tony Visconti som gjeninnsette eit vers som Winwood hadde kutta frå originalen. Den andre var eit samarbeid med Faith No More, som vart gjeven ut på singel og nådde 40. plassen på UK Singles Chart.
Salslister
Sparks Vs. Faith No More (1997)
Lessebo kommun
Lessebo kommune ligg i det svenske länet Kronobergs län i Småland. Administrasjonssenter i kommunen er Lessebo.
Halvdan Aarsrud
Aarsud var medlem i heradsstyret i fleire periodar, ordførar i Våler 1913 til 1918. Han var elles formann i skulestyret ei tid, forlikskommissær og leiar av Hedmark fylkes vegkomite. Stortingsperioden 1916–18 var han opphavleg 1. varamann til Stortinget frå einmannskrinsen Solør. Etter at representanten Ivar Hvamstad vart sjuk og døydde allereie i mai 1916, tok Aarsrud over ombodet og møtte fast resten av valbolken. Ved stortingsvalet 1918 vart han vald til å representere Solør på Stortinget 1919–21. På Tinget var han 1916-18 medlem i Næringskomiteen, 1919-21 i Skog- og vassdragskomiteen.
Genèvekonvensjonane
Tilleggsprotokollar
I tillegg er det vedteke tre tilleggsprotokollar til Genèvekonvensjonene:
Den raude krossen
Den raude krossen er henta frå det sveitsiske flagget. Symbolet vert òg nytta av Raudekrossen. Ein av grunnleggerene av Raudekrossen, Guillaume Henri Dufour, hadde sørgd for at det sveitsiske flagget skulle brukast i heile Sveits i 1840. Han føreslo å nytta det same flagget med fargane invertert som emblem for organisasjonen, då slik at emblemet for Raudekrossen har raud kross på kvit bakgrunn. Krossen har like lange krossarmar og vert ofte kalla «gresk kross». Denne enkle krossforma er kjend gjennom fleire tusen år i ulike kulturar rundt om i verda.
Husqvarna Group
Soge
I perioden 1896 til 1963 produserte Husqvarna trøsyklar. I perioden 1903 til 1986 produserte dei motorsyklar, og var spesielt kjende for terrengmotorsyklane sine. Dei produserte mellom anna motorsyklar med autmatgir for det svenske forsvaret. I 1965/66 gjekk Husqvarna og Monark-Cresent inn ein avtale, der dei vart samde om at Husqvarna skulle ta over motorsagproduksjonen til Monark-Cresent, mot at Monark-Cresent tok over produksjonen av påhengsmotorar og syklar frå Husqvarna, men Husqvarna heldt fram med å produsera mopedar fram til 1967. I juni 2007 køpte BMW Motorrad rettane til motorsykkelmerket Husqvarna, og i 2013 overtok det austerrikske føretaket Pierer retten til varemerket Husqvarna for motorsyklar. Husqvarna har òg produsert vedomnar og kjøleskap.
Jeg har en øy
«Jeg har en øy» deltok i Melodi Grand Prix 1965, den norske uttakinga til Eurovision Song Contest 1965 i Napoli i Italia. Songen vart framført på norsk av Jan Høiland med eit lite orkester, og så på nytt av Per Asplin med eit stort orkester. Bidraget enda på femte- og sisteplass med 404 røyster.
Diamond Jenness
Pensjonstid (1948–1969)
Etter å ha pensjonert seg heldt Jenness fram med å reisa, forska og publisera.Han underviste også ved universitet, som University of British Columbia (1951) og McGill (1955), med kurst i arktisk etnologi og arkeologi.
Biografiar
The Canadian Museum of Civilization gav ut Through Darkening Spectacles: Memoirs of Diamond Jenness (2008). Dette er ei forteljing skriven hovudsakleg av Diamond sjølv, med tillegg av sonen hans Stuart Jenness.
Avtalerett
Grunnprinsipp i norsk avtalerett
I avtaleretten finst det ein del grunnleggjande prinsipp som kjem av tradisjon, teori, ulovfesta rett, rettspraksis og lovgjeving.
Edelpapegøye
Skildring
I dei naturlege habitata byggjer edelpapegøyar reiret i hòler i høge regnskogtre. Eigna reirplassar er ettertrakta, og hofulglar forsvarer ein vald hekkeplass mot andre hofuglar. Ein høgtligande og tørr reirplass aukar reproduksjonen og hoa kan halde seg på reirplassen i opp til 11 månader i året for å verne om han. I motsetnad til andre papegøyeartar er edelpapegøyar polyandriske. Hoa som eig ein reirplass parar seg med hannar som bringer med føde. Kvart kull er på 2 kvite egg.
Avtalerett
Avtalelova
Formueretten handlar om privatrettslege reglar for økonomiske gode. Eit kjenneteikn ved rettane som blir behandla i formueretten er at dei kan overførast til andre ved sal. Tingsretten høyrer inn under formueretten. Tingsretten regulerer eigarar og andre rettshavarar sin  råderett over fast eigedom eller andre objekt.
Utviklingstrekk
I internasjonal kontraktsrett finst det òg fleire nedfelte prinsipp. Blant desse har vi UNIDROIT-prinsippa, som er ikkje-bindande tilrådingar til lovgjevarar og avtalepartar ved utforminga av internasjonale kommersielle avtalar.
Snurrebass
Ein snurrebass er eit leiketøy. Den har ei skive med ein smal pinne gjennom sentrum og vinkelrett på skiva.
Klinking
Klinking er ein metode for å samanføye to metallplater ved hjelp av naglar som blir hamra flate medan dei er varme. Klinking var den vanlegaste samanføyingsmetoden for skip, kjelar og jarn/stålbruer før lysbogesveising overtok.
Barry Island i Debenham Islands
Barry Island er ei øy som ligg i midten av Debenham Islands, utanfor vestkysten av Graham Land. Barry Island vart kartlagd av British Graham Land Expedition (BGLE) under John Riddoch Rymill, som nytta Barry Island for ein base i 1936 og 1937. Barry Island vart namngjeven av John Riddoch Rymill for Kenneth Barry Lempriere Debenham (1920-43,) den eldste sonen til Frank Debenham, medlem av British Graham Land Expedition Advisory Committee (BGLE Advisory Committee). Den argentinske basen San Martín ligg på denne øya.
Aynata
Terrenget består av platå i forskjellige høgder, og Aynata sjølv ligg i ei høgd på kring 740 meter over havet. Fleire dalar skil Aynata frå dei næraste landsbyane.
Trombonisten Michael Davis
Som sidemann
Med Philippe Saisse
Kaja Ebbell
Liv og virke
Ebbell skreiv òg boka Et skjæbnesvangert Løfte, som ho gav ut under psevdonymet Ebba i 1887. Ho skreiv dessutan føljetongar til fleire aviser.
Sumaya Jirde Ali
Sumaya Jirde Ali er ein norsk-somalisk debattant, poet og forfattar. I juni 2021 vart ho ansvarleg redaktør i det feministiske tidsskriftet Fett.
Passiva
I tradisjonelle rekneskapsoppstilingar deler ein passivasida i eigenkapital og gjeld, der eigenkapital vidare kan delast inn i innskoten eigenkapital og opptent eigenkapital. Gjeld delar ein vidare inn i avsetning for forpliktingar, anna langsiktig gjeld og kortsiktig gjeld. Skiljet mellom kortsiktig og langsiktig gjeld, her inkludert forpliktingane, følgjer same retningsliner som for skilje mellom anleggsmiddel og omløpsmiddel.
Ilkley Moor
Ilkley Moor er ein del av Rombalds Moor, lyngheiområdet mellom Ilkley og Keighley i West Yorkshire i England. Torvmyrene stig til 402 meter over havet. Åsen er kjend for å ha inspirert hymnen for Yorkshire «On Ilkla Moor Baht 'at».
John Keats
Verk
Keats er også kjend som ein fin brevskrivar, og kom mellom anna ofte tilbake til hans syn på vesenet til poesien.
Séraphine Louis
Séraphine Louis, som òg er kjend som Séraphine de Senlis ('Séraphine frå Senlis'),  var ein fransk kunstmålar som vart fødd i Arsy i Oise og døydde i Villers-sous-Erquery i Erquery i Oise. Ho måla i ein naivistisk stil, det vil seie ein stil som i og for seg er naturalistisk, men som ikkje tek omsyn til dei godtekne kunstnariske reglane om korleis form, dimensjonar, perspektiv, farge og andre eigenskapar ved motivet skal framstillast i eit naturalistisk målarstykke.
Okerhjelmkolibri
Skildring
Som andre Oxypogon-kolibriar har hannfuglar av denne arten særmerkt litt rufsete fjørkam og skjegg. Sett fram frå, er det sentrale, iriserande partiet i strupeskjegget i fargene grønt, brunt og lilla, sistnemnte mest framtredande og nedst. Okerhjelmkolibri har mørkt hovud som er omkrinsa av lys, gulbrun krage. Undersida er lys kanelbrun, oversida er mørkare olivengrøn til brunleg. Det svarte nebbet er kort og rettpeikande. Hofuglen liknar hannen, men manglar fjørtopp på hovudet og manglar skjegget. Det karakteristiske for okerhjelmkolibri er at har kortare fjørtopp på hovudet enn dei andre artane i slekta, og at fjørtoppen er i brunt og svart der dei andre artane har svart og kvite parti fjører. Denne arten måler frå rundt 12 centimeter i kroppslengd, som dei andre i slekta.
Navigator Nunatak
Navigator Nunatak er ein stor nunatak midt i toppen av Aviatorbreen i Victoria Land. Han vart namngjeven av den nordlege geolog-gruppa frå New Zealand Geological Survey Antarctic Expedition (NZGSAE), 1962–63, fordi han er ein godt landemerke for navigasjon, i tillegg til at stader i nærleiken er namngjeve med luftfart som tema.
Digital postkasse
Det offentlege informerer innbyggjarane om digital postkasse på nettstaden Noreg.no.
Dei Fem
Dei Fem (også Den mektige handfull eller Den mektige vesle gruppa; rus. могучая кучка, Mogutsjaja kutsjka) var ei gruppe nasjonalromantiske russiske komponistar. Gruppa blei danna mellom 1856 og 1862 i St. Petersburg på initiativ av komponisten Milij Balakirev. Andre medlemmer var Aleksandr Borodin, César Cui, Modest Musorgskij og Nikolaj Rimskij-Korsakov. Dei kalla seg sjølve for Novatorane.
Med et mogleg unntak for Cui fekk medlemmene av gruppa stor påverknad på, eller underviste, mange av dei store russiske komponistane som kom etter: Aleksandr Glazunov, Mikhail Ippolitov-Ivanov, Sergej Prokofjev, Igor Stravinskij og Dmitrij Sjostakovitsj.
Cecilie Fiskerstrand
På ei trening 11. mai 2022 rauk Fiskerstrand korsbandet, noko som førte til at ho var ute resten av 2022-sesongen og mista EM i England sommaren 2022.
Aust-Agder tingrett
Historikk
I 2002 blei nemninga endra til Nedenes tingrett. I 2004 blei namnet Aust-Agder tingrett samstundes som domssoknet blei utvida til noverande område, då Sand tingrett og Holt tingrett blei nedlagde.
Cecilie Fiskerstrand
Landslagskarriere
Fiskerstrand har landskampar for J15, J16, J17, J19, U23 og det norske A-landslaget.
Sevi
Selskapet vart etablert i 2009 i Fosnavåg. Frå 2011 har SEVI også avdelingar i Kristiansund, Bergen og Langesund
Peder Svendsen
Peder Svendsen var ein norsk emissær for fråhaldssaka og stortingsmann for Venstre. Predikanten Faste Svendsen var far hans.
Ryta Turava
Turava fekk sitt gjennombrot då ho under Sommar-OL 2004 i Aten gjekk inn til fjerdeplass, 14 sekundar attom bronsevinnaren. Året etter vann ho sølvmedaljen på distansen i verdsmeisterskapen i Helsinki. Våren 2006 vann ho i spanske La Coruna ei tevling i verdscupen i kappgang på den gode tida 1.26.27. Ved europameisterskapen i Göteborg seinare i 2006 gjekk Turava i mål til ein ein suveren siger, bort i halvtanna minutt føre dei to andre medaljevinnarane.
Ivan Hesjko
Ivan Hesjko er ein ukrainsk tidlegare mellomdistanseløpar frå Tsjernivtsi som spesialiserte seg i 1500 meter. Han vann bronsen på distansen under verdsmeisterskapen 2003 og sølvmedaljen ved europameisterskapen 2006.
Kenan Evren
Kenan Evren var ein tyrkisk general som frå 1980 til 1989 var den sjuande presidenten i Tyrkia. Han tok makta gjennom å leie eit militærkupp i 1980.
Contax
Stutt soge
Det første kameraet, Contax RTS, kom på marknaden i 1975. Det var konstruert av prof. dr. Katsuiko Sugaya og designa av Porsche designstudio. Det vart laga 13 ulike modellar av spegelreflekskamera. Dei billegaste modellane vart òg marknadsførde med namnet Yashica. Contax 139 Quartz, til dømes, var det same som Yashica FX-D Quartz.
1696 Nurmela
1696 Nurmela er ein hovudbelteasteroide og går i bane innanfor asteroidefamilien Flora. Han blei oppdaga den 18. mars 1939 av Yrjö Väisälä ifrå Turun observatorio, Åbo universitet i Åbo.
Ain Ebel
Historie
Ain Ebel er ein historisk landsby med mange arkeologiske funn datert til antikken og før. Det vart gjort funn frå Qaraoun-kulturen frå yngre steinalder like vest for Ain Ebel med mange flintreiskap.
We Will Rock You
«We Will Rock You» er blitt spelt inn, remiksa, sampla, parodiert og brukt i ei rekkje samanhengar, som på idrettsarrangement, fjernsyn, filmar og anna media. Songen blei teken med i Grammy Hall of Fame i 2009, rangert som nummer 338 i Rolling Stone's 500 Greatest Songs of All Time i 2010, og plassert som nummer 146 på Recording Industry Association of America (RIAA) si liste over Songs of the Century.
Peder Sjursen
Sjursen kjøpte og busette seg i 1898 på garden Lønnerud i Våler. Han var medlem av heradsstyret i Våler frå 1895 og vart ordførar i heradet i 1905. Elles hadde han ei mengd verv som politikar og som yrkesmann.
Maria Teresa Agnesi Pinottini
Verk
Maria Teresa Agnesi Pinottini er avbilda i operahuset La Scala i Milano. Musikken hennar er sjeldan framført i dag, men i Mozart-året 2006 hadde Ulisse in Campania si første oppsetjing ved Schönbrunn-teateret i Wien. Han blei seinare også oppført ved Teatro Quirino i Roma. Det finst også nokre moderne innspelingar av dei gjenverande verka til Agnesi Pinottini.
Carl Bundi
Bundi var son til ein konditor innvandra frå Sveits. Sjølv var han i 1861 utlært typograf og arbeidde då som typograf i fødebyen fram til 1867. År 1867 flytta han til Kragerø og tok næring som boktrykkar, der han same året grunnla avisa Vestmar. Han var redaktør i avisa, som støtta partiet Venstre, i nær 50 år.
Johan Kirksæter
Kirksæter var son til ein gardbrukar og urmakar. Han tok eksamen ved underoffiserskulen i Trondheim i 1877 og var underoffiser i fleire år. Perioden 1884-1900 var han urmakar i Trondheim. I 1904 vart han emissær for godtemplarordenen. Deretter var han såkalla storsekretær og forretningsførar for same frå 1909, etter to år gjekk han tilbake til arbeidet som emissær for ordenen.
Tingsryds kommun
Tettstader
Tingsryd kommune har fire tettstader. Folketalet i tabellen er frå 31. desember 2005.
Søl
Utsjånad
Søl er ein raudalge med stor formvariasjon. Vanleg er breitt lansettforma blad, og nokre er tokløyvde i toppen. Algen vert 1-2 dm lang, nokre kan verte opptil 5 dm. Frå det første skotet i midten har det neste vår utvikla seg eit nytt blad og dessutan sideblad. Fleire individ kan vekse ut frå same festeskive.
Blaiklock Island
Blaiklock Island er ei høg og kupert øy som ligg mellom Bigourdan Fjord og Bourgeois Fjord. Mellom øya og Pourquoi Pas Island ligg The Narrows og mellom vestkysten av Graham Land og øya ligg Jones Channel. Øya vart delvis kartlagd i 1936 av British Graham Land Expedition under Rymill, då ho vart kartlagd som eit nes. Det vart oppdaga at ho var ei øy i 1959 av Kenneth V. Blaiklock frå Falkland Islands Dependencies Survey.
Michelle Rodríguez
Mayte Michelle Rodríguez er ein amerikansk skodespelar. Ho er best kjent for rollene sine i filmane The Fast and the Furious (2001), Resident Evil (2002) og Avatar (2009), i tillegg til rolla som Ana-Lucia Cortez i TV-serien Lost.
Ishockey-VM 1994
Finalen
Finalen mellom Canada og Finland og fann stad i Milano og enda 1-1 etter spelelengjing, begge laga skåra i den tredje perioden. Canada vann VM-pokalen 2-1 på straffeslag.
Hans Ratvik
Perioden 1924-27 var Ratvik forlikskommissær i Borgund herad. Han så var formann i etterfylgjaren forliksrådet i tida 1929-43 og 1945-47. Mellom 1949 og 1965 var han både styrar og styreformann i Sunnmøre Museum. Samt 1956-65 formann i Borgund og Giske Bygdeboknemnd.
Gianni Versace
Gianni Versace var fødd i Reggio di Calabria i Italia. Han studerte arkitektur før han 25 år gammal flytta til Milano for å jobba med motedesign. I 1978 presenterte han sin første damekolleksjon i sitt eige namn ved ei motevising i Milano. I 1982 vann Versace den første av ein lang rad utmerkingar som «beste moteskapar» for sin vinterkolleksjon 1982/1983. Versace samarbeidde med den verdskjende operaen La Scala i Milano, og utforma kostyme for ballettar. Han laga klede og kostymer til ei rekkje filmar og TV-seriar, mellom anna Judge Dredd, Showgirls og Miami Vice. Vidare brukte Versace kjendisar som Madonna, Bon Jovi og Tina Turner som modellar, både på catwalken og i annonsane sine.
Mount Aldaz
Mount Aldaz er eit fjell, med ei høgd opp mot kring 2520 moh, som så vidt trengjer opp av den isdekte Usas Escarpment, 35 km aust-søraust for Mount Galla i Marie Byrd Land i Antarktis. Fjellet er stort sett isdekt, men har utgåande klipper på nordsida. Det vart kartlagd av US Geological Survey då dei kryssa Executive Committee Range i 1959. Det vart namngjeve av Advisory Committee on Antarctic Names etter Luis Aldaz, som var meteorolog og forskingssjef ved Byrd-stasjonen, 1960.
Anne Bancroft
I 1958 spelte Bancroft mot Henry Fonda i Broadway-oppsetninga av Two for the Seesaw, ei rolle ho vann ein Tony Award for.
Andre store roller hadde Bancroft i Halvveis til lykken (opph. The Pumpkin Eater), 7 kvinner (opph. 7 Women) og Manndomsprøven (opph. The Graduate), der ho spelte Mrs. Robinson mot Dustin Hoffman i rolla som Benjamin Braddock.
Schumann Nunatak
Schumann Nunatak er ein nunatak 2 nautiske mil (3,7 km) sør for Salvador Nunatak, ved sørvestenden i Freyberg Mountains. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter Edward A. Schumann, ein forskar på kosmisk stråling ved McMurdo-basen i 1967.
Mount Andes
Mount Andes er eit fjell, 2525 moh, søraust i Tapley Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter kapteinløytnant Paul G. Andes i US Navy, som var pilot ved McMurdo-basen, 1962–63 og 1963-64.
Barbara Thompson
Barbara Gracey Thompson, MBE, er ein engelsk jazzsaksofonist, fløytist og komponist.
Emilie Haavi
LSK Kvinner (2013–2016)
Før 2013-sesongen vart Haavi henta til regjerande seriemeister LSK Kvinner. Ho debuterte for klubben med scoring borte mot Sandviken. Ho vart den fyrste spelaren til å score i ein Champions League-kamp for klubben då ho scora mot LdB FC Malmö, 10. oktober 2013. Haavi vart ein av de viktige spelarane i laget som tok «the double» i 2014, 2015 og 2016. Hun tiltrekte seg merksemd frå utanlandske klubbar og takka nei til Liverpool to gongar på eit år i 2015.
Landslagskarriere
Haavi fekk debuten på A-landslaget i ein alder av 17 år, mot Canada, 3. juni 2010. Hennar fyrste scoring for A-landslaget kom mot Kviterussland, 23. juni 2010.